Deltidsstudier i Idrett og ledelse
Innledning
Studieprogrammet er et samarbeidsprosjekt mellom 31 særforbund i NIF (prosjekt ”Idrett og ledelse 1-4”) og Norges idrettshøgskole. Studieplanen er utviklet av Seksjon for coaching og psykologi og Seksjon for Kultur og samfunn ved NIH i samarbeid med prosjektet. Programmet retter seg mot ledere, valgte og administrative, på alle nivåer i norsk idrett
Mål for utdanning

Utdanningen skal:

· gjøre studentene kompetent til å utøve praktisk ledelse, politisk og/eller administrativt, i norsk idrett
· sette studentene i stand til å fremme utvikling og læring på alle nivåer i norsk idrett, med coaching som strategi
· gi studentene en etisk basis for sitt virke som ledere

Fagområder, emner og studiepoengfordeling

I Idrett og ledelse inngår:

ILD 130 Coaching – ledelse, læring og kommunikasjon (10 sp)
Emneet skal gi en innføring i hvordan coaching kan ses på som en strategi for ledelse som knytter sammen kommunikasjonsterori, herunder retorikk, og læringsteori gjennom en praktisk tilnærming. Studenten skal også reflektere rundt coaching og kontekst. Gjennom bruk av relevante case ønsker man også å anspore til en etisk tenkemåte i lederrollen. Teori, trening i coachrollen samt egen refleksjon knyttes sammen i studiet.

ILD 140 Idrettens rammebetingelser (5 sp)
Emnet skal gi studenten innsikt i de rammebetingelsene idrettsledere må forholde seg til, både internt i idrettens organisasjoner og i relevante samfunnsorganisasjoner. Som rammebetingelser regnes både finansieringskilder, juridiske forutsetninger, forvaltning og demokratisk styringsskikk.
ILD 150 Økonomi, drift og utvikling (10 sp)
Emnet skal gi studenten nødvendig økonomisk kompetanse, plankompetanse og prosjektledelseskompetanse knyttet til å fungere som leder av idrettslag. Prosjektarbeid og prosjektledelse utgjør en viktig komponent i emnet. Som ledd i innføringen i dette emnet planlegger studentene et prosjekt som skal gjennomføres i neste modul (ILD240).

ILD 160 Arrangement, sponsorarbeid og markedsføring (5 sp)
Emnet er bygget rundt planlegging og gjennomføring av et arrangement, med bruk av prosjektledelse som metodikk. Det gis grunnleggende innføringer i sponsorarbeid, markedsføring og i medierelasjoner og innsiktene herfra skal knyttes inn i planleggingen og gjennomføringen av det valgte arrangementet.

ILD 170 Idrett, politikk og samfunn (5 sp)
Emnet skal gi studenten innsikt i politiske og samfunnsmessige forhold som har betydning for idrettens organisasjoner. Som en del av dette diskuteres idrettens samfunnsmessige rolle og plass, samt idrettens særtrekk. Emnet skal også gi en teoretisk innsikt i organisasjons-og politikkfeltet.

ILD 180 Coaching, lederskap og endring (10 sp)
Emnet skal utvikle studenten med tanke på å utøve lederskap innenfor idretten. Ledelse og endring utgjør sentrale tema. Studiet skal også gi innblikk i ulike perspektiver på ledelse med særskilt fokus på coaching. Fokus i dette emnet beveger seg fra coaching av individer til coaching av grupper og team. Dette knyttes både til hvordan lederen kan bidra til å skape endring internt samt til hvordan lederen kan endre organisasjonens rammebetingelser gjennom politisk påvirkning. Ledelsesteori, praksis i coachrollen og egen refleksjon settes sammen gjennom studiet
ILD 190 Fokusoppgave (15 sp)
Fokusoppgaven skal gi en teoretisk og empirisk fordypning i organisasjonsendring/endringsledelse. Det kreves en empirisk studie av en endringsprosess (fortrinnsvis på idrettslagsnivå), som studenten skal reflektere over i lys av teori.
Vurdering:

	Emne
	Vurderingsformer
	Bedømmelse

	ILD 130
	Basert på en logg knyttet til egen utvikling og modning skal studenten levere et obligatorisk refleksjonsnotat (se egen mal) på 10-15 sider. 

Studenten skal gjennomføre en coachingsamtale. Dette gjennomføres slik at alle studentene forbereder et tema de kan coaches på. Deretter blir studentene satt sammen to og to basert på en trekning, og coacher hverandre i ca 15 minutter hver. Deretter får de en evaluering fra sensor.
	Bestått/Ikke bestått

Gradert karakter

	ILD 140
	Tre (3) obligatoriske mappeinnleveringer på gitte case
	Bestått/Ikke bestått

	ILD 150
	Tre (3) obligatoriske mappeinnleveringer på gitte oppgaver, to i økonomi, én i planarbeid

3 timers individuell skoleeksamen i økonomi

Gruppeoppgave knyttet til prosjektplan
	Bestått/Ikke bestått

Gradert karakter (50%)

Gradert karakter (50%)

	ILD 160
	Individuell rapport knyttet til prosjektet
	Gradert karakter 

	ILD 170
	Obligatorisk tilstedeværelse på særforbundsting

Gruppebasert refleksjonsoppgave fra særforbundstinget

Gruppeoppgave, leveres skriftlig, fremføres muntlig
	Bestått/Ikke bestått
Bestått/Ikke bestått

Gradert karakter (skr/muntlig teller 50/50)

	ILD 180
	Basert på en logg knyttet til egen utvikling og modning skal studenten levere et obligatorisk refleksjonsnotat (se egen mal) på 15-20 sider. 

Studenten skal gjennomføre en muntlig eksamen, lagt opp som en utviklingssamtale knyttet til loggen. 

Praksis
	Bestått/Ikke bestått

Gradert karakter
Bestått/ikke bestått

	ILD 190
	Individuell fokusoppgave
	Gradert karakter


ILD 130 Coaching - ledelse, læring og kommunikasjon (10 sp)
Innledning

Studiet skal gi en innføring i hvordan coaching kan ses på som en strategi for ledelse som knytter sammen kommunikasjonsterori og læringsteori gjennom en praktisk tilnærming. Studenten skal også reflektere rundt coaching og kontekst. Gjennom bruk av relevante case ønsker man også å anspore til en etisk tenkemåte i lederrollen. Teori, trening i coachrollen samt egen refleksjon knyttes sammen i studiet.
Mål

Etter endt studium skal studenten ha utviklet sitt praktiske og teorietiske forståelse for ledelse. Studenten skal ha:
· Tilegnet seg innsikt i det teoretiske grunnlaget i coaching som lærings- og ledelsesstrategi, herunder

· Relevant læringsteori, lærende væremåte

· Teorier om ledelse og praksisfellesskap

· Dyktiggjort seg i anvendelse av coaching gjennom egentrening, herunder

· Utviklet ferdigheter innen situasjonbestemt ledelse (kontekst)

· Oppnådd forståelse for hvordan coaching kan benyttes om verktøy

· Dyktiggjort seg i coaching av enkeltindivider

· Oppnådd innsikt i og forståelse for hvordan vi kommuniserer og rammene for kommunikasjonen, herunder
· Teorier om kommunikasjon og samhandling

· Innsikt i hvilke kommunikasjonsutfordringer som eventuelt særpreger frivillige organisasjoner i forhold til andre typer organisasjoner. 
· Forståelse for hvordan forventinger kan prege utfallet av kommunikasjonen

· Utviklet ferdigheter innen kommunikasjon og formidling
· Oppøvd evne til å reflektere rundt mulige etiske dilemmaer i kommunikasjonsprosessen og i rollen som leder 
Organisering og arbeidsformer

Undervisningsformen vil variere mellom forelesninger, gruppearbeid og selvrefleksjon. Undervisningen tar utgangspunkt i ulike case som beskrevet i innledningen og knytter relevant teori til disse. Studentene får under veiledning anledning til å trene på coachrollen. I tillegg vektlegges evne til refleksjon over egen utvikling og faglig modning. Studentene skal føre logg over denne prosessen.

Emnet kan med fordel kombineres med deltakelse på ILD 180.
Vurdering

Basert på loggen knyttet til egen utvikling og modning skal studenten levere et obligatorisk refleksjonsnotat (se egen mal) på 10-15 sider. Denne gis karakteren bestått/ikke bestått.

Muntlig sluttsamtale på 35 minutter. Graderte karakterer. 
Samtalen avvikles på følgende måte: Studenten gjennomfører en coachingsamtale overfor medstudent basert på trekning. Samtalen varer i 20 minutter. Deretter forlater fokuspersonen rommet. Studenten blir igjen i 15 minutter for å reflektere over sin coachingsamtale i lys av relevant teori og opplevde erfaringer. 

Kjernelitteratur

Litteraturen må til en viss grad utvikles i forbindelse med studiet. I tillegg kan følgende tenkes:

Angelstveit, R., Evjen, P.J. og Haugen, R. (2006): Coaching, utvikling og ledelse.

Archetti, Eduardo P. (2003): Den norske "idrettsmodellen": et kritisk blikk på sivilt samfunn i Norge. - I: Norsk antropologisk tidsskrift. - Vol. 14 , nr. 1, s.  8-15. - I kompendium. - (Biblioteket ved NIH har ikke kompendiet til utlån)

Berg, M. E (2006): Coaching. Oslo: Universitetsforlaget. Kap. 1, 2, 3, 4, 5, 6, 8, 9
Foss, Lene og Nordhaug, Odd (2005): Bedriftsutvikling i teori og praksis, kap 3,4,7,

	Jacobsen, Dag Ingvar (2002): Hvordan organisasjoner fungerer: innføring i organisasjon og ledelse / Dag Ingvar Jacobsen, Jan Thorsvik. - 2. utg. - Bergen: Fagbokforl.


Kristiansen, Hans-Ivar og Nordhaug, Odd (red), (2004): Retorikk, ledelse og samfunn. Kap 1,2,3,4,5 og 7
Morgan, Gareth (1998): Organisasjonsbilder: innføring i organisasjonsteori. - [Ny utg.]. - Oslo: Universitetsforlaget
Withworth, Laura, Kimsey-House, James (2nd edition, 2007): Co-Active Coaching: New Skills for Coaching People Toward Success in Work and Life. 

ILD 140 Idrettens rammebetingelser (5 sp)

Innledning

Emnet skal gi studenten innsikt i de rammebetingelsene idrettsledere må forholde seg til, både internt i idrettens organisasjoner og i relevante samfunnsorganisasjoner. Som rammebetingelser regnes både finansieringskilder, juridiske forutsetninger, forvaltning og demokratisk styringsskikk

Mål

Etter endt studium skal studenten ha:

· Fått en introduksjon i juridisk metode og i idrettsjussens plassering i rettssystemet, herunder:
· Idrettens bestemmelser om regnskap og revisjon (Regnskaps- og revisjonsbestemmelsene)

· Grunnleggende avtalerett, herunder om inngåelse av avtaler, fullmakt og ugyldighet samt kontrakter i idretten som trenerkontrakter, spillerkontrakter og sponsoravtaler, eventuelt også om mislighold av kontrakter

· Idrettens straffereglement, eventuelt også bestemmelsene om doping

· Idrettens forvaltningsavgjørelser

· Styreansvar

· Utviklet en juridisk ”ryggmargsrefleks” som innebærer en evne til å gjenkjenne relevante juridiske saksfelter 

· Kjennskap til de finansieringskilder som finnes internt i idrettens organisasjoner og eksternt gjennom offentlige ordninger

· Kunnskap om offentlig organisering, offentlig forvaltning og dens relevans for søknadsprosesser for eksempel knyttet til anlegg

· Kunnskap om oppbygning, funksjon og virkemåte til NIF med underliggende ledd. 

· Innsikt og praktisk kompetanse i demokratisk styringsskikk, herunder ledelse av årsmøter

· Fått trening i å analysere de handlingsmuligheter rammebetingelser åpner for

Organisering og arbeidsformer

	Emnet vil ha en diskuterende form, der studentaktivitet vektlegges. Undervisningen tar utgangspunkt i ulike case der man jobber praktisk med å løse oppgaver som kan knyttes til en daglig ledelseskontekst, mens relevant juridisk, økonomisk eller forvaltningsmessig kunnskap bringes inn.


Vurdering

Mappeinnleveringer underveis i undervisningsperioden, 3 innleveringer som må bestås. Innleveringene knyttes til case, der man både skal løse visse praktiske oppgaver (for eksempel fylle ut skjemaer eller lignende) og diskuterere grunnlag for beslutninger og vurderinger
Kjernelitteratur

Litteraturen må i all hovedsak utvikles i forbindelse med studiet. I tillegg tenkes følgende:

Enjolras, Bernard (2005): Norsk idrett: organisering, fellesskap og politikk / Bernard Enjolras, Ørnulf Seippel, Ragnhild Holmen Waldahl. - Oslo: Akilles. Kap. 1.

Forvaltningsloven

Hanssen, Gro Sankjær (2005): Politikk og demokrati: en innføring i stats- og kommunalkunnskap / Gro Sandkjær Hansen, Marit Kristine Helgesen og Signy Irene Vabo. - Oslo: Gyldendal akademisk. - Kap 3, 7, 8 og 9.

Kjenner, Gunnar M. (2004): Idrett og juss. Oslo: Universitetsforlaget (utdrag)

Offentlighetsloven
ILD 150 Økonomi, drift og utvikling i idretten (10 sp)

Innledning

Emnet skal gi studenten nødvendig økonomisk kompetanse, plankompetanse og prosjektledelseskompetanse knyttet til å fungere som leder av idrettslag. Det gis en innføring i økonomistyring, budsjettering og regnskap. I tillegg diskuteres forhold som er særegne for økonomien i idrettslag, både når det gjelder inntekter, styring, fordeling og utgifter. Videre gis det en innføring i planarbeid, mål og målstyring. Prosjektarbeid og prosjektledelse utgjør en siste, viktig komponent i emnet. Som ledd i innføringen i dette emnet planlegger studentene et prosjekt som skal gjennomføres i neste modul (ILD 240).

Mål

Etter endt studium skal studenten:

· Kunne sette opp, forstå og analysere regnskap og bruke budsjett som styringsverktøy
· Ha forstått private goder - offentlige goder - klubbgoder. 

· Kunne beskrive og analysere frivillig innsats og frivillig organisering i lys av økonomisk teori. 

· Kunne identifisere og analysere idrettens marked, idrettens etterspørsel, tilbud og reguleringer
· Ha grunnleggende kompetanse i planarbeid, mål og målstyring
· Ha kunnskap om prosjektledelse og de ulike faser som inngår i dette 
· Ha erfaring med å utvikle og planlegge prosjekter, og dermed få hevet sin kompetanse i å utøve prosjektledelse

· Kunne bruke Målrettet prosjektstyring som metode for planlegging, organisering, styring og ledelse av prosjekter. 
· Kunne nyttiggjøre seg PC-verktøy for prosjektstyring.

Organisering og arbeidsformer 

	I fagene idrettens økonomi og økonomistyring blir organisering og arbeidsform preget av forelesninger, gruppearbeid og mappeinnlevering. I faget prosjektledelse/-arbeid vil studentene utgjøre en prosjektgruppe som planlegger et arrangement. Fellesundervisningen veksler mellom forelesninger, presentasjoner og gjensidige tilbakemeldinger på prosjekter. De ulike gruppene får veiledning i forhold til eget prosjektarbeid.


Vurdering

Mappe med tre oppgavesett som må bestås; to i økonomi, ett i planarbeid.

3 timers individuell skoleeksamen i økonomi. Graderte karakterer. Teller ½ av total karakter.

Gruppeoppgave knyttet til eget prosjekt: utarbeidet planverk med kommentarer og vurderinger. Graderte karakterer. Teller ½-parten av total karakter.
Kjernelitteratur

Litteraturen må til en viss grad utvikles i forbindelse med studiet. I tillegg kan følgende tenkes:

Sending, Aage (2004): Grunnleggende regnskap. - Bergen: Fagbokforl.

Hoff, Kjell Gunnar (2005): Bedriftens økonomi. - 6. utg. - [Oslo]: Tano Aschehoug.

Arbeidsbok til Bedriftens økonomi: oppgaver og løsningsforslag / Kjell Gunnar Hoff og Jan Erik Hoff. - Oslo: Universitetsforlaget, 2005.

Stavne, Arild m.f. (2005): Hjelp, jeg er blitt prosjektleder – Ås: Prosjektforum
ILD 160 Arrangement, sponsorarbeid og markedsføring (5 sp)

Innledning

Emnet er bygget rundt planlegging og gjennomføring av et arrangement, med bruk av prosjektledelse som metodikk. Det gis grunnleggende innføringer i sponsorarbeid, markedsføring og i medierelasjoner og innsiktene herfra skal knyttes inn i planleggingen og gjennomføringen av det valgte arrangementet. 

Mål

Etter endt studium skal studenten ha:

· Teoretisk innsikt i prosjektplanlegging, prosjektledelse og prosjektstyring

· Praktisk kompetanse i å planlegge, lede og gjennomføre prosjekter

· Blitt i stand til å ivareta prosjektavslutning og gevinstrealisering på en god måte 
· Innsikt i hva som har betydning for vellykkede arrangementer

· Praktisk kompetanse i arrangementsplanlegging- og gjennomføring

· Grunnleggende forståelse for markedsorientert tenkning. 
· Kjennskap til virkemidlene i Marketing Mix, og kunne utarbeide markedsstrategier hvor disse utnyttes optimalt
· Kjennskap til sentrale teorier og modeller innenfor fagområdet, samt kunne anvende disse i praktisk arbeid
· Kunne utarbeide strategier og planer for arbeid med PR
· Kjennskap til sentrale fremgangsmåter i samarbeid med/bruk av media
· Kjennskap til grunnleggende prinsipper for sponsorarbeid

· Fått erfaring med sponsorarbeid gjennom eget prosjekt
Organisering og arbeidsformer 

	I dette emnet arbeider studentene videre gruppevis med å gjennomføre arrangementet som ble planlagt under ILD230. I tillegg bringes det inn faglige perspektiver av relevans for prosjektet, som arrangementslære, markedsføring og sponsorarbeid. Fellesundervisningen veksler mellom forelesninger, presentasjoner og gjensidige tilbakemeldinger på prosjekter. De ulike gruppene får veiledning i forhold til eget prosjektarbeid. 

Emnet bygger på ILD 150.


Vurdering

Individuell rapport knyttet til prosjektet: Plandokumenter, beskrivelser av gjennomføring med faglige kommentarer og vurderinger. Graderte karakterer. 

Kjernelitteratur

Litteraturen må til en viss grad utvikles i forbindelse med studiet. I tillegg kan følgende tenkes:

Stavne, Arild m.f. (2005): Hjelp, jeg er blitt prosjektleder – Ås : Prosjektforum

Framnes, Runar (2001): Markedsføringsledelse / Runar Framnes og Hans Mathias Thjømøe. - 6. utg. - [Oslo]: Universitetsforl. - Kap. 3, 9.3 – 9,7, og 12.1-12.6.
Cappelen, Anders W. (1998): Bruk pressen : håndbok i hvordan din bedrift kan få positiv medieomtale, og unngå negativ oppmerksomhet. - [2. utg.]. - Oslo : InfoFokus. - Kap. 3, 10 og 11.
ILD 170 Idrett, politikk og samfunn (5 sp)

Innledning

Emnet skal gi studenten innsikt i politiske og samfunnsmessige forhold som har betydning for idrettens organisasjoner. Som en del av dette diskuteres idrettens samfunnsmessige rolle og plass, samt idrettens særtrekk. Emnet skal også gi en teoretisk innsikt i organisasjons-og politikkfeltet.

Mål

Etter endt studium skal studenten ha:

· Innsikt i hva som kjennetegner frivillig sektor og frivillige organisasjoner

· Innsikt i forholdet mellom staten og idretten og kjenne til hvordan det har utviklet seg historisk

· Evne til å diskutere forholdet mellom idrett, marked og stat, både deskriptivt og ut fra et verdisynspunkt

· Et reflektert forhold til idrettens potensielle og aktuelle samfunnsroller

· Evnen til å analysere forhold i egen organisasjon, både lokalt, regionalt og nasjonalt med utgangspunkt i utvalgt organisasjonsteori

· En teoretisk og empirisk forståelse av betydningen av makt i tilknytning til idrettens organisasjoner

· Evnen til strategisk tenkning i en situasjon der mange ulike behov må veies

· Grunnleggende innsikt i politikk og forvaltning

Organisering og arbeidsformer 

	Emnet vil ha en diskuterende form, der studentaktivitet vektlegges. Undervisningen tar utgangspunkt i viktige utfordringer for idretten enten internt eller i skjæringspunktet til stat, marked og samfunn, og bringer inn teori for å belyse disse utfordringene. Som en del av emnet kreves tilstedeværelse på et særforbundsting, der studentene arbeider for å få innsikt i de politiske prosessene som pågår der.

Emnet bygger på ILD 140.


Vurdering

Gruppeoppgave som skal leveres skriftlig, men også fremføres muntlig. Graderte karakterer. Skriftlig prestasjon teller 2/3, muntlig 1/3

Gruppebasert refleksjonsoppgave knyttet til særforbundsting. Vurderes til bestått/ikke bestått

Obligatorisk tilstedeværelse på særforbundsting

Kjernelitteratur

Augestad, P., Bergsgard, N. A., & Hansen, A. Ø. (2006). The Institutionalization of an Elite Sport Organization in Norway: The Case of "Olympiatoppen". Sociology of Sport Journal, 23, 293-313.

Brekke, Jan-Paul (2003): Utenfor løypa? : forsøk med direkte medlemskap i Norges snowboardforbund. - Oslo : Institutt for samfunnsforskning. - (Rapport / Institutt for samfunnsforskning; 2003:3)

Enjolras, Bernard (2005): Norsk idrett : organisering, fellesskap og politikk / Bernard Enjolras, Ørnulf Seippel, Ragnhild Holmen Waldahl. - Oslo : Akilles.

Goksøyr, M. m.fl (1996): Kropp, kultur og tippekamp. Oslo: Universitetsforlaget. Kap. 3,9,10,11.

Jacobsen, Dag Ingvar (2002): Hvordan organisasjoner fungerer: Innføring i organisasjon og ledelse / Dag Ingvar Jacobsen, Jan Thorsvik. - 2. utg. - Bergen : Fagbokforl. Kap. 2,3,4,5,6
Hanssen, Gro Sankjær (2005): Politikk og demokrati : en innføring i stats- og kommunalkunnskap / Gro Sandkjær Hansen, Marit Kristine Helgesen og Signy Irene Vabo. - Oslo : Gyldendal akademisk. - Kap 10.
Kulturdepartementet (1997): Om statens forhold til frivillige organisasjoner. - Oslo. - (St.meld. ; nr 27 (1996-97))
Wollebæk, Dag (2000): Frivillig innsats / Dag Wollebæk, Per Selle og Håkon Lorentzen. - Bergen :  Fagbokforl.
ILD 180 Coaching – lederskap og endring (10 sp)
Innledning

Studiet skal utvikle studenten med tanke på å utøve lederskap innenfor idretten. Ledelse og endring utgjør sentrale tema. Studiet skal også gi innblikk i ulike perspektiver på ledelse med særskilt fokus på coaching. Fokus i dette emnet beveger seg fra coaching av individer til coaching av grupper og team. Dette knyttes både til hvordan lederen kan bidra til å skape endring internt samt til hvordan lederen kan endre organisasjonens rammebetingelser gjennom politisk påvirkning. Ledelsesteori, praksis i coachrollen og egen refleksjon settes sammen gjennom studiet
Mål

Studenten skal gjennom studiet ha oppnådd økt innsikt i egen lederstil, egne forventninger og gjort refleksjoner rundt sitt utviklingspotensial. Videre skal studenten ha:
· Innsikt i og forståelse for grunnleggende ledelsesteorier, men med hovedfokus på endringsledelse 

· Kunnskap om grupper og gruppens plass og rolle i en organisasjon, samt innsikt i gruppers utvikling, herunder

· Stadier i gruppeutvikling, -psykologi, -dynamikk

· Samspillsprosesser, motstand og konflikter i coaching av grupper

· Når blir en gruppe et team?

· Dyktiggjort seg gjennom praksis i anvendelse av coaching opp mot grupper, lag og team, herunder

· Å planlegge, gjennomføre og evaluere teamcoaching

· Å lede grupper i prosesser over tid

· Å etablere og drifte nettverk mellom personer og grupper

· Evne til å reflektere rundt egne og idrettens verdier samt mulige etiske dilemmaer, og gjennom dette
· Oppnådd innsikt i hvilke lederutfordringer som særpreger frivillige organisasjoner i forhold til andre typer organisasjoner

· Oppnådd innsikt i hvordan organisasjonens rammebetingelser kan endres gjennom politisk påvirkning 
Organisering og arbeidsformer

Undervisningsformen vil variere mellom forelesninger, gruppearbeid og selvrefleksjon. Undervisningen tar utgangspunkt i ulike case som beskrevet i innledningen og knytter relevant teori til disse. Studentene får under veiledning anledning til å trene på coachrollen, med fokus på gruppekonteksten.

Relevante case samt studentenes egne erfaringer fra ILD 130, ILD 150 og ILD 160 brukes i undervisningen.

Evne til refleksjon over egen utvikling og faglig modning legges vekt på. Studentene skal føre logg over denne prosessen, og i tillegg trekke med seg erfaringen fra ILD 130, ILD 150 og ILD 160. Hvilken endring har studenten gjennomgått, faglig og personlig? Relater dette til relevante elementer fra teorier knyttet til bl.a. endringsledelse.

Som et ledd i dette emnet gjennomføres også praksis knyttet til egen lederrolle, koblet til en coach/veileder/mentor som bidrar til utviklingen. Tanken er at ressurspersoner fra idretten kobles inn i dette oppfølgingsarbeidet

Emnet bygger på ILD 130. Det er også en fordel å ha gjennomgått ILD 150 og ILD 160. 
Vurdering

Basert på loggen knyttet til egen utvikling og modning (se ovenfor) skal studenten levere et obligatorisk refleksjonsnotat (se egen mal) på 15-20 sider. Dette gis karakteren bestått/ikke bestått.

Studenten skal gjennomføre en praksis knyttet til egen ledergjerning, som vurderes til bestått/ikke bestått.

Studenten skal gjennomføre en muntlig eksamen, lagt opp som en utviklingssamtale knyttet til loggen. Graderte karakterer.
Kjernelitteratur

Litteraturen må til en viss grad utvikles i forbindelse med studiet. I tillegg kan følgende tenkes:

Tenk Nettverk!, Artikkelsamling. Kristin Marthinsen (red.), Vidarforlaget 2006.

Cooper, Robert K. (2006) Get out of your own way. New York, Crown Books

Berg, M. E (2006): Coaching. Oslo: Universitetsforlaget. Kap. 7, 10, 11, 12

Argyris, Chris (1993) – Knowledge for action. San Fransiscio, Jossey-Bass Publishers.
Weintraub J. R/Hunt, J. (2007) –The Coaching Organization: A Strategy for Developing Leaders. Thousand Oaks: Sage
Gallwey, Timothy (2004). The inner game of work. New York, Random House.

Bolman, Lee G. og Deal, Terence E. (1995, 5. utg) kap 9 – Makt, konflikter og koalisjoner (s 161-180)

Whitmore, John (2002): Coaching for Performance: Growing People, Performance and Purpose
ILD 190 Fokusoppgave (15 sp)

Innledning

Fokusoppgaven skal gi en teoretisk og empirisk fordypning i organisasjonsendring/endringsledelse. Det kreves en empirisk studie av en endringsprosess (fortrinnsvis på idrettslagsnivå), som studenten skal reflektere over i lys av teori. De studentene som har gått trinn 1 og 2 av ”idrett og ledelse 1-4” i sin klubb kan bruke erfaringene herfra som empirisk materiale inn i oppgaven, de øvrige studentene må samle inn et slikt materiale. På denne måten gis det uttelling for å ha gjennomgått de to første nivåene i utdanningen.

Mål

Etter endt studium skal studenten ha:
· Innsikt i organisasjonsendringsprosesser og i endringsledelse

· Teoretisk innsikt i slike prosesser

· Evne til å reflektere over empiriske spørsmål i lys av teori og dermed bruke teori som analyseredskap

· Grunnleggende innsikt i krav til empiriske undersøkelser
· Kompetanse i hvordan dokumentere nye kunnskaper og ny viten

Organisering og arbeidsformer 

	Studentene arbeider med fordypningsoppgaven parallelt med de siste to emnene i studiet (ILD 170 og ILD 180). Arbeidet foregår individuelt, med veiledning underveis. Det arrangeres også skrivegrupper, der studentene presenterer for hverandre.


Vurdering

Individuell oppgave med omfang maksimalt 25 sider. Graderte karakterer.
Kjernelitteratur

Ringdal, K. (2001): Enhet og mangfold: Samfunnsvitenskapelig forskning og kvalitativ metode. Bergen: Fagbokforlaget.

Jacobsen, Dag Ingvar (2005): Hvordan gjennomføre undersøkelser? Innføring i samfunnsvitenskapelig metode. Kristiansand: Høyskoleforlaget.
Yin, Robert (1994): Case study research: Design and methods. Thousand Oaks: Sage
Studieprogrammet ble godkjent i Studieutvalget ved NIH 19/3-07 og i Styret 19/4-07.

